Journal of Family Ecology and Consumer Sciences = Tydskrif vir Gesinsekologie en Verbruikerswetenskappe - Volume 39, Issue 1, January 2011
The performance of income-generating projects supported by the Botswana national literacy programme
Authors: J. Maryann Green and Antoinette Motiki
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 1 –9 (2011)
Die doel van hierdie navorsing was om die onderliggende redes vir die sukses of mislukking van die Botswana National Literacy Programme (BNLP) se inkomste genererende projekte te ondersoek met betrekking tot hoofsaaklik die bestuur van die projekte. Fokusgroepbesprekings is gebruik. Tien werkende en tien mislukte projekte is gekies om deel te neem in hierdie studie. Die projekte is uit die suidelike, suidoostelike en noordelike areas van Botswana getrek. Die resultate het getoon dat wanbestuur, die afwesigheid van uitvoerbaarheidsondersoeke en die generering van te min inkomste die hoof redes was vir die mislukking van BNLP ondersteunde projekte. Al die projekte het genoeg begin-kapitaal gehad. Die projekte wat deur een persoon bestuur is, het 'n groter kans op sukses gehad as die wat deur komitees bestuur is.
A comparative study of regenerated bamboo, cotton and viscose rayon fabrics. Part 2 : antimicrobial properties
Authors: Adine Gericke and Jani Van der Pol (nee De Bruin)
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 10 –18 (2011)
Residents' reflection on tenure in security estates in South Africa
Authors: Neoline Le Roux and Alet C. Erasmus
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 19 –32 (2011)
Baie Suid-Afrikaanse gesinne het in onlangse jare uit vrees vir misdaad na sekuriteitsontwikkeeings verhuis eerder as om groot uitgawes aan te gaan om huise in oop woongebiede beter te beveilig.
Vir diegene wat dit kan bekostig het verblyf in 'n sekuriteitskompleks terselfdertyd geleentheid gebied om 'n bepaalde leefstyl en verhoogde status te bekom. Hierdie verkennende studie het 205 respondente van beide geslagte wat in sekuriteitskomplekse in hoër sosio-ekonomiese gebiede in Tshwane woon betrek.
Hulle het 'n gestruktureerde vraelys voltooi wat ten doel gehad het om ondersoek in te stel na redes waarom hulle in 'n sekuriteitskompleks gaan woon het asook hulle na-aankoopevaluering van die tipe verblyf om die voor- en nadele wat hierdie tipe behuising inhou te kan beskryf.
Data-insameling is bemoeilik deur die ontoeganklikheid van sekuriteitskomplekse dus moes daar noodgedwonge van gerieflike steekproefneming gebruik gemaak word. Dit was geen verrassing toe veiligheid en sekuriteit aangedui is as die belangrikste beweegredes waarom hulle na 'n sekuriteitskompleks verhuis het nie hoewel die indrukwekkendheid van hierdie ontwikkelings ook bepalend was.
Respondente was glad nie geneë om in die toekoms 'n vrystaande huis buite 'n sekuriteitskompleks te oorweeg nie. Hierdie studie bevestig dus 'n baie positiewe na-aankoop evaluering van behuising in sekuriteitskomplekse. Respondente het hierdie tipe verblyf as 'n soort utopia ervaar waar hulle die bekommernis oor onderhoud- en bestuurskwessies gespaar is. Hulle was ook baie positief oor die sogenaamde uniekheid van die komplekse waarin hulle gewoon het; beskikbare spasie; veiligheid en sekuriteit wat tot hulle welsyn bydra asook goeie buurmanskap.
Negatiewe aspekte wat deur middel van die projektiewe tegniek na vore gekom het en wat deur voornemende kopers in ag geneem behoort te word sluit onder meer gebrek aan privaatheid in (erwe is dikwels klein en huise word soms baie na aan mekaar gebou asook die langtermyn finansiële implikasies wat maandelikse heffings inhou omdat dit bekostigbaarheid in gedrang bring. Positiewe eienskappe het egter vir hierdie negatiewe aspekte gekompenseer.
Professional women's evaluation of the quality of career wear
Authors: Mariette Smith, Helena M. De Klerk and Lizelle Fletcher
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 33 –46 (2011)
Die aantal vroue wat die formele arbeidsmag betree, neem steeds toe oor die hele wêreld, nie net in die eerstewereld-lande nie, maar ook in opkomende ekonomiee, waar meer en meer vroue kies om 'n professionele loopbaan te volg. Professionele vroue is gedefinieer as gegradueerde, professionele persone wat beskik oor ten minste 'n vierjaar-graad of die ekwivalent daarvan, en wat praktiseer in die gebied van hulle studieterrein. In 'n opkomende ekonomie soos Suid-Afrika sou hulle, volgens die lewenstandaarde-meting (LSM) in die hoër 7-10 groepe val, wat gesamentlik 67,5% van die totale inkomste in die land verdien en wat 21 % van die totale volwasse bevolking in die land uitmaak. Ongeveer 50% van die bevolking is vroulik. Aangesien professionele vroue 'n aansienlike bedrag geld kan bestee op klere, kwalifiseer hulle as 'n verbruikersmark wat in die meeste lande oorweeg moet word as 'n lewensvatbare teikensegment.
Evaluering van kwaliteit vind plaas in twee fases tydens die verbruiker se besluitnemingsproses. Eerstens word die kwaliteit geevalueër in die winkel tydens die besluitnemingstadium, en tweedens tydens die gebruik van die produk. Die gehalte-aanwysers wat professionele vroue gebruik tydens die twee fases is nie noodwendig dieselfde nie. In hierdie studie is 'n verkenning gedoen na die tasbare funksionele, sensoriese) en nie-tasbare (emosionele, kognitiewe, belangrikheid van die self, belangrikheid van ander) gehalte-aanwysers wat professionele vroue gebruik om werksklere se kwaliteit te evalueer, soos wat dit beïnvloed word deur die intrinsieke en ekstrinsieke produk-kenmerke onderskeidelik. Elkeen van hierdie gehalte-aanwysers is gemeet volgens die belangrikheid daarvan vir die respondente tydens die besluitnemingstadium en tydens produkgebruik, en daarna vergelyk, aangesien die belangrikheid van gehalte-aanwysers kan verskil tussen die twee fases.
Die respondente was voltyds-aangestelde professionele vroue in die regs-, finansiële, ingenieurs- en mediese bedrywe, aangesien hierdie vroue beskik oor die geskikte kwalifikasie en geregistreer moet wees by die toepaslike professionele liggaam. 'n Sneeubaltegniek is gebruik om deelnemers / respondente te wert vir beide die kwalitatiewe fase (fokusgroep), en vir die kwantitatiewe datainsamelingsfase (vraelys). Die fokusgroep is gebruik om insig te verkry in die presiese gehalte-aanwysers en spesifieke terminologie wat die teikenbevolking gebruik in die evaluering van die kwaliteit van werksklere tydens die aankoop-besluitnemingstadium en tydens die produkgebruik. Die vraelys is opgestel teen die teoretiese agtergrond en die inligting wat uit die fokusgroep verkry is. Data-insameling het tydens 2008 geskied.
Deur die gebruik van T-toetse en die Pearson se korrelasiekoeffisient is daar bevind dat soortgelyke gehalte-aanwysers gebruik word deur respondente om werksklere se kwaliteit te evalueer tydens die besluitnemingsproses en tydens produkgebruik. Tasbare gehalte-aanwysers is gesien as beduidend belangriker vir respondente dan die nie-tasbare gehalte-aanwysers, tydens beide stadiums van gehalteevaluering. Toepaslike en voldoende inligting ten opsigte van tasbare gehalte-aanwysers moet dus beskikbaar gestel word deur kleinhandelaars aan professionele vroue by die punt van die aankoop. Dit kan verbruikerstevredenheid verseker tydens die gebruik van die produk en terugkeerverkope vir die handelaar fasiliteer.
The pertinence of status factors in consumers' consideration of major household appliances
Authors: Alet C. Erasmus, Sune Donoghue and Nadine C. Sonnenberg
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 47 –55 (2011)
Benewens die werkverrigting van huishoudelike toerusting word hulle in moderne huishoudings ook as belangrike tyd- en arbeidbesparende hulpmiddels beskou. Die toenemende belangrikheid van handelsmerke, ontwerp en gesofistikeerde tegnologie het daartoe gelei dat huishoudelike toerusting egter ook simbole van welvaart geword het. Hierdie verkennende studie wat in 2010 in Tshwane uitgevoer is, het ten doel gehad om vas te stel hoe belangrik die ekspressiewe dimensie van toerusting is wanneer verbruikers verskillende alternatiewe oorweeg: 446 bruikbare voltooide vraelyste is herwin vir ontleding. Verkennende faktorontleding het aangedui dat sewe faktore ter sake is wanneer verbruikers aankoopbesluite neem, waarvan vier status-verwant is. Tipiese aspirerende verbruikersgroepe, dit wil sê jonger en beter opgeleide verbruikers, was beduidend meer begaan oor die indrukwekkendheid van toerusting - 'n faktor wat die sosiale betekenis van toerusting pertinent geïmpliseer het en wat ook die potensiaal het om iemand se eie waarde te verhoog. Die belang van estetika en kommer oor die reputasie van toerusting blyk universeel te wees. Bevindinge kan kleinhandelaars en die industrie lei om hulle dienslewering te verbeter deur verbruikers se risikopersepsie te beperk en verbruikerstevredenheid te verhoog.
Application of a food-based dietary guideline as nutrition strategy in crêches to enhance vitamin a consumption
Authors: Pfanani C. Kwinda, Esther Van der Spuy and Annemarie T. Viljoen
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 39, pp 56 –67 (2011)